ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยวิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บในระหว่างการใช้งานในระหว่างการขนส่งหรือในกระบวนการแปรสภาพของวัสดุนิวเคลียร์พ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๑๓ (๒)ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้หรือพลังงานปรมาณู พ.ศ. ๒๕๕๐ ซึ่งออกตามความในพระราชบัญญัติพลังงานปรมาณูเพื่อสันติพ.ศ. ๒๕๐๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ ดังนี้ข้อ ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติ ว่าด้วยวิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บในระหว่างการใช้งาน ในระหว่างการขนส่งหรือในกระบวนการแปรสภาพของวัสดุนิวเคลียร์พ.ศ. ๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้วัสดุนิวเคลียร์ประเภทที่ ๑ ประเภทที่ ๒หรือประเภทที่ ๓ หมายความว่า วัสดุนิวเคลียร์ ซึ่งมีสภาพและปริมาณดังตารางการจัดประเภทวัสดุนิวเคลียร์ในบัญชี๑ แนบท้ายระเบียบนี้วัสดุนิวเคลียร์ประเภทอื่น หมายความว่าวัสดุนิวเคลียร์ที่ไม่จัดอยู่ในวัสดุนิวเคลียร์ประเภทที่ ๑ ประเภทที่ ๒หรือประเภทที่ ๓สถานประกอบการ หมายความว่าสถานปฏิบัติการหรือสถานที่ผลิต มีไว้ในครอบครองใช้ซึ่งวัสดุนิวเคลียร์หรือกระทำด้วยประการใดๆ แก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีการเคลื่อนย้ายโดยมิได้รับอนุญาต หมายความว่า การโจรกรรมหรือการกระทำอันมิชอบด้วยกฎหมายต่อวัสดุนิวเคลียร์เช่น การลักขโมย การยักยอก เป็นต้นวินาศกรรม หมายความว่าการจงใจกระทำการใด ๆ ต่อวัสดุนิวเคลียร์หรือสถานที่ซึ่งมีวัสดุนิวเคลียร์อันอาจก่อให้เกิดอันตรายต่อสุขภาพและความปลอดภัยของบุคคล ประชาชนและสิ่งแวดล้อมจากการได้รับรังสีหรือการแพร่กระจายของสารกัมมันตรังสีพื้นที่หวงห้าม หมายความว่าพื้นที่ภายใต้การตรวจตราซึ่งมีวัสดุนิวเคลียร์ประเภทที่ ๑ หรือประเภทที่ ๒อยู่ในพื้นที่ ทั้งนี้ มีการล้อมรอบพื้นที่ด้วยรั้ว กำแพง หรือสิ่งกีดขวางใด ๆซึ่งใช้ป้องกันการบุกรุก และมีการควบคุมทางเข้าออกพื้นที่หวงห้ามชั้นใน หมายความว่าพื้นที่ภายในพื้นที่หวงห้ามซึ่งมีการใช้งานหรือจัดเก็บวัสดุนิวเคลียร์ประเภทที่ ๑การประเมิน หมายความว่าการตัดสินใจของเจ้าหน้าที่รักษาความปลอดภัยหรือจากระบบเตือนภัยเพื่อระบุสาเหตุของการเกิดสัญญาณเตือนภัย การบุกรุก และขอบเขตของภัยคุกคามหน่วยกำลังตอบโต้ หมายความว่าเจ้าหน้าที่ของรัฐที่อยู่ในหรือนอกสถานประกอบการซึ่งมีอาวุธและอุปกรณ์เพื่อตอบโต้ที่เหมาะสมพร้อมทั้งได้รับการฝึกฝนเพื่อต่อต้านการเคลื่อนย้ายวัสดุนิวเคลียร์โดยมิได้รับอนุญาตหรือการก่อวินาศกรรมข้อ ๔ ผู้ยื่นคำขออนุญาตผลิตมีไว้ในครอบครองหรือใช้ซึ่งวัสดุนิวเคลียร์กระทำด้วยประการใด ๆ แก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีนำหรือส่งออกนอกราชอาณาจักรนำหรือสั่งเข้ามาในราชอาณาจักรซึ่งวัสดุนิวเคลียร์พิเศษหรือวัสดุต้นกำลังต้องนำเสนอวิธีการรักษาความมั่นคงปลอดภัยของวัสดุนิวเคลียร์โดยต้องแน่ใจว่าวัสดุนิวเคลียร์ได้รับการควบคุมดูแลและสามารถป้องกันมิให้ผู้ที่ไม่ได้รับอนุญาตเข้าหรือออกสถานประกอบการได้โดยการรักษาความมั่นคงปลอดภัยของวัสดุนิวเคลียร์ต้องเป็นไปตามข้อกำหนดที่ระบุไว้ในข้อ๕ และข้อ ๖ข้อ ๕ สถานประกอบการต้องมีวิธีการรักษาความมั่นคงปลอดภัยของวัสดุนิวเคลียร์เพื่อป้องกันมิให้มีการเคลื่อนย้ายโดยมิได้รับอนุญาตและการก่อวินาศกรรมต่อวัสดุนิวเคลียร์และหรือสถานประกอบการซึ่งผู้ขออนุญาตต้องดำเนินการไม่ต่ำกว่ามาตรฐานที่ปรากฏในบัญชี ๒แนบท้ายระเบียบนี้ข้อ ๖ การขนส่งวัสดุนิวเคลียร์ต้องมีการควบคุมดูแลและรักษาความมั่นคงปลอดภัยเพื่อป้องกันมิให้มีการเคลื่อนย้ายโดยมิได้รับอนุญาตและการก่อวินาศกรรมต่อวัสดุนิวเคลียร์ซึ่งผู้ขออนุญาตต้องดำเนินการไม่ต่ำกว่ามาตรฐานที่ปรากฏในบัญชี ๓แนบท้ายระเบียบนี้ข้อ ๗ ข้อมูลที่ได้จากข้อ๔ ต้องเก็บไว้เพื่อการตรวจสอบของพนักงานเจ้าหน้าที่ของสำนักงานปรมาณูเพื่อสันติประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑. บัญชี ๑ ตารางการจัดประเภทวัสดุนิวเคลียร์๒. บัญชี ๒ วิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บในระหว่างการใช้งานในระหว่างการขนส่งหรือในกระบวนการแปรสภาพของวัสดุนิวเคลียร์(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๑๘/๒๖ มีนาคม ๒๕๕๕